Handelshuset Anders og Hans Dedekam

Handelshuset Anders og Hans Dedekam var et av de største handelshusene i Arendal på 1800-tallet, opprettet i 1803. Eiere var brødrene Anders Sørensen Dedekam (18. mars 1771 - 27. mars 1843), hollandsk og nord-amerikansk visekonsul, og Hans Ellefsen Dedekam (9. juni 1772 - 8. juli 1848), engelsk og hanseatisk visekonsul, sønner av trelasthandler og kjøpmann Søren Andersen Dedekam (1745 - 1789) og Margarethe Falk Hansdatter (1740 - 1826). De drev som sin far med trelasthandel, Anders startet i 1797, og broren to år senere. Mellom 1820 - 1840 sto de for halvparten av trelasten som ble tatt ut via Arendalsvassdraget, og oppnådde nærmest monopol fra 1823 grunnet eierrettigheter til bommer og støtelønn i vassdraget. De drev også rederi, og hadde 17 skip i 1830. De utvidet etterhvert sin forretning til å omfatte havarikommisjon, skipsfart, eiendomshandel og hypotekforretning, og var blant de mest velstående i Arendal, som dengang regnes som en av Norges rikeste byer grunnet skipsfart.

Kilder 
 Avtrykk fra Aust-Agder  Aust-Agder museum og arkiv
 Arendals Kommunes Portrætsamling - Christensen, Thv., 1892
 Handelshus i trange tider - Kristin Lindqvist, masteroppgave 2008

Næringsliv i Arendal
Selskaper etablert i 1803
Norske rederier
Norske detaljistselskaper
Treforedlingsindustri
1803 i Norge
Artikler i sjøfart-prosjektet